CELEX: C2005/193/51
Language: fi
Date: 2005-08-06 00:00:00
Title: Asia T-196/05: Jean-François Vivier'n 9.5.2005 Euroopan yhteisöjen komissiota vastaan nostama kanne

6.8.2005   
            
            
               FI
            
            
               Euroopan unionin virallinen lehti
            
            
               C 193/31
            
         Jean-François Vivier'n 9.5.2005 Euroopan yhteisöjen komissiota vastaan nostama kanne
   (Asia T-196/05)
   (2005/C 193/51)
   Oikeudenkäyntikieli: ranska
   Jean-François Vivier, kotipaikka Petten (Alankomaat), on nostanut 9.5.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastien Orlandi, Albert Coolen ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               1)
            
            
               kumoaa komission päätöksen, jolla kantajan palkkaluokaksi vahvistettiin A*6
            
         
               2)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja otettiin komission palvelukseen väliaikaisena toimihenkilönä sellaiseen tehtävään, johon liittyvää vastuualuetta vastaavaksi palkkaluokaksi vahvistettiin avointa toimea koskevassa ilmoituksessa viittaamalla palkkaluokkiin A7-A4, jotka uudessa järjestelmässä vastaavat palkkaluokkia A*8-A*12. Kantajan palkkaluokaksi määriteltiin kuitenkin hänen palvelukseen ottamisensa yhteydessä A*6.
   Kantaja vaatii tämän viimeksi mainitun päätöksen kumoamista ja väittää, että sillä rikotaan muuhun henkilöstöön sovellettavien palvelussuhteen ehtojen 9 artiklaa, koska kantaja otettiin palvelukseen palkkaluokassa, joka on hänen tehtäväänsä liittyvää vastuualuetta vastaavaa palkkaluokaa alhaisempi. Lisäksi kantaja väittää, että henkilöstösääntöjen 12 artiklaa, johon komissio vetosi perustellakseen palkkaluokan määrittelyä koskevaa päätöstään, ei sovelleta hänen tapauksessaan, koska hän aloitti palveluksessa 30.4.2004 jälkeen.